Дар’я Бабарыка – не толькі актывіст школьнага жыцця. Дзяўчынка неаднаразова абараняла гонар раёна ў шматлікіх конкурсах. У мінулым годзе на Рэспубліканскіх зборах “Я – піянер сваёй краіны” ўзнагароджана Дыпломам ІІ ступені. Сёлета за ўдзел у абласным конкурсе дзіцячай эстраднай творчасці “Маладыя таленты Панямоння” адзначана Дыпломам ІІІ ступені ў намінацыі “Вядучы”. А нядаўна вярнулася з абласнога фестываля дзіцячай эстраднай творчасці “Масты надзей”. Песняй уласнага сачынення “Страна-пионерия” проста “зажгла” публіку і перадала слухачам зарад энергіі.